Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 883

3. Szakmai gyakorlat 3.1. Tervezés A jelölt legyen képes: — az öltözködési kultúrák elemzésén alapuló tárgyábrázolásra, makettezésre, — a vizuális megjelenítés technikáinak alkalmazására, — műszaki rajzok szerkesztésére, — testkarakter, testtartástípusok ábrázolására, — minimálszabás méretezésre, illesztésre (szerkesztés, modellezés alapformákból), — egyéni hangvételű öltözékegyüttesek tervezésére. 3.2. Modellszerkesztés A jelölt legyen képes alkalmazni: — a méretezést, a méretkutatás eredményeit, a mérettáblázatokat. Ismerje: — a testalkatok jellemzőit. Tudjon segédlettel szerkeszteni és modellezni: — női szoknyát, — női ruhát, blúzt, ujjakat, gallérokat, — női vagy férfi nadrágot, — szabadidőruházatot, — női blézert, vagy férfi zakót, — egyedi tervezésű ruhatípusok szabásmintáit. 3.3. Szabás, varrás A jelölt legyen képes szakszerűen kivitelezni: — a szabás alapműveleteit, — a kézi öltéseket és varrásokat, — a gépi varrásokat és kiegészítő technológiai műveleteket. Tudjon szakszerűen elkészíteni: — egyszerű vonalú női szoknyát, — női ruhát, női blúzt, — női vagy férfi nadrágot, — szabadidőruhát, — női blézert vagy férfi zakót, — egyedi tervezésű ruhákat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes